CELEX: 32022R0064
Language: lt
Date: 2022-01-17 00:00:00
Title: Komisijos įgyvendinimo reglamentas (ES) 2022/64 2022 m. sausio 17 d. kuriuo dėl tam tikrų tarifinių kvotų valdymo sistemos ir kiekių, kuriuos galima importuoti taikant tam tikras tarifines kvotas, iš dalies keičiami įgyvendinimo reglamentai (ES) 2020/761 ir (ES) 2020/1988

2022 1 18   
               
               
                  LT
               
               
                  Europos Sąjungos oficialusis leidinys
               
               
                  L 11/6
               
            
         KOMISIJOS ĮGYVENDINIMO REGLAMENTAS (ES) 2022/64
         2022 m. sausio 17 d.
         kuriuo dėl tam tikrų tarifinių kvotų valdymo sistemos ir kiekių, kuriuos galima importuoti taikant tam tikras tarifines kvotas, iš dalies keičiami įgyvendinimo reglamentai (ES) 2020/761 ir (ES) 2020/1988
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnį ir 223 straipsnio 3 dalį,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (2), ypač į jo 66 straipsnio 4 dalį,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (3), ypač į jo 9 straipsnio pirmos pastraipos a–d punktus ir 16 straipsnio 1 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2020/761 (4) nustatytos žemės ūkio produktų importo ir eksporto tarifinių kvotų, kurioms taikoma importo ir eksporto licencijų sistema, valdymo taisyklės ir numatytos specialios taisyklės;
                  
               
                     (2)
                  
                  
                     Komisijos įgyvendinimo reglamentu (ES) 2020/1988 (5) nustatytos importo tarifinių kvotų, skirtų naudoti chronologine tvarka pagal muitinės deklaracijų priėmimo datą, administravimo (laikantis eiliškumo principo) taisyklės;
                  
               
                     (3)
                  
                  
                     Tarybos sprendimu (ES) 2021/2234 (6) sudarytu Europos Sąjungos ir Australijos Sandraugos susitarimu pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusiu su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos, iš dalies keičiami pagal tam tikras tarifines kvotas iš Australijos importuojamų produktų kiekiai;
                  
               
                     (4)
                  
                  
                     Tarybos sprendimu (ES) 2021/1197, sudarytu Europos Sąjungos ir Indonezijos Respublikos susitarimu pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusiu su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos (7), iš dalies keičiami pagal tam tikras tarifines kvotas iš Indonezijos importuojamų produktų kiekiai;
                  
               
                     (5)
                  
                  
                     tais susitarimais padaryti pakeitimai turėtų atsispindėti įgyvendinimo reglamentų (ES) 2020/761 ir (ES) 2020/1988 prieduose;
                  
               
                     (6)
                  
                  
                     be to, siekiant užtikrinti skaidrumą, valstybės narės turėtų pranešti Komisijai apie kiekius, dėl kurių išduotos importo licencijos pagal tarifinę kvotą, kurios eilės numeris yra 09.4003, be jau išvardytųjų Įgyvendinimo reglamento (ES) 2020/761 16 straipsnio 8 dalyje;
                  
               
                     (7)
                  
                  
                     Europos Sąjungos ir Australijos susitarimu pasikeičiant laiškais panaikinamas tarifinės kvotos, kurios eilės numeris yra 09.4129, suskirstymas į laikotarpio dalis. Šis pakeitimas turėtų atsispindėti Įgyvendinimo reglamento (ES) 2020/761 27 straipsnyje;
                  
               
                     (8)
                  
                  
                     tarifinės kvotos, kurios eilės numeris yra 09.4002, tarifinės kvotos laikotarpis prasideda liepos 1 d. Įgyvendinimo reglamento (ES) 2020/761 43 straipsnio 9 dalyje tikslinga paaiškinti, kad iki tarifinės kvotos laikotarpio pradžios išduotos importo licencijos galioja 3 mėnesius nuo liepos 1 d.;
                  
               
                     (9)
                  
                  
                     Įgyvendinimo reglamento (ES) 2020/761 72 straipsnio 6 dalyje nustatyta, kad kiekis nurodomas suapvalintais sveikais skaičiais. Siekiant užtikrinti suderinamumą su Komisijos deleguotojo reglamento (ES) 2015/2446 (8) D priedo II antraštinės dalies 6 grupėje (Prekių identifikavimo duomenys) ir Komisijos įgyvendinimo reglamento (ES) 2016/1239 (9) 8 straipsnio 2 dalies a punkte nustatytomis apvalinimo taisyklėmis, autentiškumo sertifikatuose ir trečiųjų šalių siekiant administruoti tam tikras tarifines kvotas išduotuose įvežimo kontrolės tvarkos (IMA1) sertifikatuose turėtų būti nurodytas iki kilogramų suapvalintas kiekis, dėl kurio tie dokumentai išduoti;
                  
               
                     (10)
                  
                  
                     Tarybos sprendimu (ES) 2021/1213 (10) sudarytu Europos Sąjungos ir Argentinos Respublikos susitarimo pasikeičiant laiškais pagal Bendrojo susitarimo dėl muitų tarifų ir prekybos (GATT 1994) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos, sudarymo Sąjungos vardu, padidinamas visų šalių kilmės, išskyrus Jungtinės Karalystės, ryžių kiekis pagal tarifinę kvotą, kurios eilės numeris 09.4168. Šiuo susitarimu taip pat nustatytos dvi naujos Argentinos kilmės paukštienos tarifinės kvotos, kurių eilės numeriai yra 9.4289 ir 09.4290. Komisijos įgyvendinimo reglamentu (ES) 2021/1401 (11) padaryti atitinkami Įgyvendinimo reglamento (ES) 2020/761 pakeitimai, be kita ko, to reglamento III priedo tarifinės kvotos 09.4168 lentelėje ir to reglamento XII priedo tarifinių kvotų, kurių eilės numeriai yra 09.4213 ir 09.4412, lentelėse, kuriose Argentina yra tarp šalių, iš kurių produktai nėra kilę. tačiau šiuo iš dalies keičiančiu aktu nebuvo patikslintas naujo tarifinės kvotos, kurios eilės numeris 09.4168, kiekio paskirstymas jos laikotarpio dalims, o tarifinių kvotų, kurių eilės numeriai yra 09.4213 ir 09.4412, lentelių eilutėje „Licencijos paraiškoje ir licencijoje pateiktini specialieji įrašai“ nebuvo įrašyta nuoroda į Argentiną;
                  
               
                     (11)
                  
                  
                     Įgyvendinimo reglamento (ES) 2020/761 47 straipsnio 3 dalyje užšaldytos mėsos temperatūra apibrėžiama kaip mėsos temperatūra jos įvežimo į Sąjungos muitų teritoriją metu, o Įgyvendinimo reglamente (ES) 2020/1988 daroma nuoroda į išleidimą į laisvą apyvartą Sąjungoje. Siekiant užtikrinti nuoseklumą ir išvengti klaidingo aiškinimo rizikos, Įgyvendinimo reglamento (ES) 2020/1988 20 straipsnio 1 dalies ir 24 straipsnio 1 dalies formuluotės turėtų būti suderintos su Įgyvendinimo reglamento (ES) 2020/761 47 straipsnio 3 dalies formuluotėmis;
                  
               
                     (12)
                  
                  
                     todėl įgyvendinimo reglamentai (ES) 2020/761 ir (ES) 2020/1988 turėtų būti atitinkamai iš dalies pakeisti;
                  
               
                     (13)
                  
                  
                     Įgyvendinimo reglamento (ES) 2020/761 pakeitimai turėtų būti taikomi tarifinių kvotų laikotarpiams, prasidedantiems po šio reglamento įsigaliojimo. Tačiau tarifinių kvotų, kurių eilės numeriai yra 09.4129, 09.4521, 09.4522, 09.4213 ir 09.4412, pakeitimai turėtų būti taikomi nuo pirmojo licencijų paraiškų teikimo laikotarpio po šio reglamento įsigaliojimo;
                  
               
                     (14)
                  
                  
                     Įgyvendinimo reglamento (ES) 2020/1988 20 straipsnio 1 dalies ir 24 straipsnio 1 dalies pakeitimai turėtų būti taikomi nuo tarifinių kvotų laikotarpių, prasidedančių po šio reglamento įsigaliojimo. Pakeitimas, susijęs su tarifinėmis kvotomis, kurių eilės numeriai yra 09.0126, 09.2105, 09.2106 ir 09.2012, turėtų būti taikomas nuo dar nesibaigusių tarifinių kvotų laikotarpių pradžios;
                  
               
                     (15)
                  
                  
                     atsižvelgiant į šiuo reglamentu padarytus pakeitimus, būtina nustatyti tam tikras pereinamojo laikotarpio nuostatas dėl dar nesibaigusių tarifinių kvotų laikotarpių pritaikymo prie turimų kiekių. Visų pirma tarifinių kvotų, kurių eilės numeriai yra 09.0126, 09.2105, 09.2106 ir 09.2012, atveju, jei veiklos vykdytojai iki šio reglamento įsigaliojimo importavo prekes be kvotos, jiems turėtų būti išmokamos kompensacijos, kai jie pateikia dėl to prašymus;
                  
               
                     (16)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/761 pakeitimai
            Įgyvendinimo reglamentas (ES) 2020/761 iš dalies keičiamas taip:
            
                        1)
                     
                     
                        16 straipsnio 8 dalis pakeičiama taip:
                        
                           „8.   Kai Komisijai teikiami šiame reglamente nurodyti pranešimai, susiję su galvijienos tarifinėmis kvotomis, kurių eilės numeriai yra 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 ir 09.4004, kiekiai nurodomi produkto svorio kilogramais pagal kilmės šalį ir produkto kategoriją, kaip nurodyta šio reglamento XV priedo B dalyje. Tačiau pranešimo dėl kilmės šalies nereikia pateikti tarifinės kvotos, kurios eilės numeris yra 09.4003, atveju.“;
                        
                     
                  
                        2)
                     
                     
                        27 straipsnis iš dalies keičiamas taip:
                        
                                    a)
                                 
                                 
                                    iš trečios pastraipos išbraukiamas eilės numeris „09.4129,“;
                                 
                              
                                    b)
                                 
                                 
                                    iš ketvirtos pastraipos išbraukiamas eilės numeris „09.4129,“;
                                 
                              
                                    c)
                                 
                                 
                                    penkta pastraipa pakeičiama taip:
                                    „Kiekiai pagal tarifines kvotas, kurių eilės numeriai yra 09.4127, 09.4128 ir 09.4130, kurie nebuvo panaudoti arba paskirstyti per ankstesnę laikotarpio dalį, nuo kiekvienų metų spalio 1 d. perkeliami į tarifinės kvotos eilės numerį 09.4138. Tai taip pat taikoma kiekiams, kurių tarifinės kvotos numeris yra 09.4129 ir kurie nebuvo paskirti iki rugsėjo 1 d. arba panaudoti iki spalio 1 d.“;
                                 
                              
                  
                        3)
                     
                     
                        43 straipsnio 9 dalis pakeičiama taip:
                        
                           „9.   Importo licencijos, išduotos pagal tarifinę kvotą, kurios eilės numeris yra 09.4002, galioja 3 mėnesius nuo atitinkamos jų išdavimo datos. Licencijos, išduotos iki tarifinės kvotos laikotarpio pradžios, galioja 3 mėnesius nuo liepos 1 d.“;
                        
                     
                  
                        4)
                     
                     
                        72 straipsnio 6 dalis pakeičiama taip:
                        
                           „6.   Licenciją išduodanti institucija ant autentiškumo sertifikato arba IMA 1 sertifikato arba ant jų kopijų nurodo licencijos numerį ir kiekį, kuriam importuoti tas dokumentas buvo naudotas. Kiekis nurodomas sveikais skaičiais, suapvalintais iki artimiausio kilogramo pagal Įgyvendinimo reglamento (ES) 2016/1239 8 straipsnio 2 dalies a punkte nustatytas taisykles. Autentiškumo sertifikatą arba IMA 1 sertifikatą pasilieka licencijas išduodanti institucija. Kopija grąžinama pareiškėjui, kad jis ją naudotų muitinės procedūroms atlikti, jei tai nurodyta šio reglamento III antraštinėje dalyje.“;
                        
                     
                  
                        5)
                     
                     
                        III, IV, VI, VIII, IX ir XII priedai iš dalies keičiami pagal šio reglamento I priedą.
                     
                  
         
            2 straipsnis
            Įgyvendinimo reglamento (ES) 2020/1988 pakeitimai
            Įgyvendinimo reglamentas (ES) 2020/1988 iš dalies keičiamas taip:
            
                        1)
                     
                     
                        20 straipsnio 1 dalis pakeičiama taip:
                        
                           „1.   Šiame reglamente taikant tarifines kvotas, kurių eilės numeriai yra 09.0142 ir 09.0143, sušaldyta plonoji diafragma suprantama kaip plonoji diafragma, kuri yra sušaldyta ir kurios vidaus temperatūra, kai ji įvežama į Sąjungos muitų teritoriją, yra – 12 °C arba žemesnė.“;
                        
                     
                  
                        2)
                     
                     
                        24 straipsnio 1 dalies a punktas pakeičiamas taip:
                        
                                    „a)
                                 
                                 
                                    užšaldyta mėsa – mėsa, kurios vidaus temperatūra tuo metu, kai ji įvežama į Sąjungos muitų teritoriją, yra ne aukštesnė kaip – 12 °C;“;
                                 
                              
                  
                        3)
                     
                     
                        I priedas iš dalies keičiamas pagal šio reglamento II priedo nuostatas.
                     
                  
         
            3 straipsnis
            Pereinamojo laikotarpio nuostatos
            
               1.   Jei šio reglamento 4 straipsnyje arba Įgyvendinimo reglamento (ES) 2020/761 II–XII prieduose nenumatyta kitaip, tuo atveju, kai su konkrečia tarifine kvota susijęs tarifinės kvotos laikotarpis šio reglamento įsigaliojimo dieną yra jau prasidėjęs, po šio reglamento įsigaliojimo pateiktose paraiškose nurodomas naujo kiekio ir jau paskirstytų kiekių skirtumas.
            
            
               2.   Taikant Įgyvendinimo reglamentą (ES) 2020/1988, likusiam tarifinės kvotos laikotarpiui, kuris šio reglamento įsigaliojimo dieną dar nepasibaigęs, skiriamas kiekis yra naujo kiekio ir iki šio reglamento įsigaliojimo jau paskirstytų kiekių skirtumas.
               Jei tarifinių kvotų, kurių eilės numeriai yra 09.2105, 09.2106 ir 09.2012, atveju anksčiau turėtas kiekis šio reglamento įsigaliojimo dieną yra išnaudotas, naujo kiekio ir ankstesniojo kiekio skirtumas veiklos vykdytojams paskirstomas chronologine tvarka pagal išleidimo į laisvą apyvartą muitinės deklaracijos priėmimo datą. Veiklos vykdytojams, kurie iki šio reglamento įsigaliojimo importavo prekes be kvotos, jų prašymu ir tiek, kiek galima, atsižvelgiant į tarifinės kvotos likutį, išmokama kompensacija, jei jie jau yra sumokėję muito skirtumą.
               Tarifinės kvotos, kurios eilės numeris yra 09.0126, atveju, jei prieš šio reglamento įsigaliojimą jai nebuvo priskirtas joks kiekis, veiklos vykdytojams išmokamos kompensacijos, jei jie pateikia prašymus, ir atsižvelgiant į tarifinės kvotos likutį, su sąlyga, kad jau yra sumokėtas muito skirtumas.
            
         
         
            4 straipsnis
            Įsigaliojimas ir taikymas
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
            1 straipsnis atitinkamoms tarifinėms kvotoms taikomas nuo pirmojo licencijų paraiškų teikimo laikotarpio, prasidedančio po šio reglamento įsigaliojimo. Tačiau 1 straipsnio 2 punktas ir I priedo 1 ir 4 punktai bei 5 punkto b papunktis taikomi nuo pirmojo licencijų paraiškų teikimo laikotarpio po šio reglamento įsigaliojimo.
            2 straipsnio 1 ir 2 punktai taikomi nuo tarifinių kvotų laikotarpių, prasidedančių po šio reglamento įsigaliojimo, pradžios datos. 2 straipsnio 3 punktas taikomas nuo dar nesibaigusių tarifinių kvotų laikotarpių pradžios.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  OL L 347, 2013 12 20, p. 549.
         
            (3)  OL L 150, 2014 5 20, p. 1.
         
            (4)  2019 m. gruodžio 17 d. Komisijos įgyvendinimo reglamentas (ES) 2020/761, kuriuo nustatomos Europos Parlamento ir Tarybos reglamentų (ES) Nr. 1306/2013, (ES) Nr. 1308/2013 ir (ES) Nr. 510/2014 taikymo taisyklės, susijusios su licencinių tarifinių kvotų valdymo sistema (OL L 185, 2020 6 12, p. 24).
         
            (5)  2020 m. lapkričio 11 d. Komisijos įgyvendinimo reglamentas (ES) 2020/1988, kuriuo nustatomos Europos Parlamento ir Tarybos reglamentų (ES) Nr. 1308/2013 ir (ES) Nr. 510/2014 taikymo taisyklės, susijusios su importo tarifinių kvotų administravimu laikantis eiliškumo principo (OL L 422, 2020 12 14, p. 4).
         
            (6)  2021 m. lapkričio 29 d. Tarybos sprendimas (ES) 2021/2234 dėl Europos Sąjungos ir Australijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusio su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos, sudarymo Sąjungos vardu (OL L 452, 2021 12 16, p. 1).
         
            (7)  2021 m. liepos 13 d. Tarybos sprendimas (ES) 2021/1197 dėl Europos Sąjungos ir Indonezijos Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusio su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos, pasirašymo Sąjungos vardu (OL L 260, 2021 7 21, p. 1).
         
            (8)  2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1).
         
            (9)  2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).
         
            (10)  2021 m. liepos 13 d. Tarybos sprendimas (ES) 2021/1213 dėl Europos Sąjungos ir Argentinos Respublikos susitarimo pasikeičiant laiškais pagal Bendrojo susitarimo dėl muitų tarifų ir prekybos (GATT 1994) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos, sudarymo Sąjungos vardu (OL L 264, 2021 7 26, p. 1).
         
            (11)  2021 m. rugpjūčio 25 d. Komisijos įgyvendinimo reglamentas (ES) 2021/1401 kuriuo dėl kiekių, kuriuos galima importuoti taikant tam tikras tarifines kvotas, iš dalies keičiami įgyvendinimo reglamentai (ES) 2020/761 ir (ES) 2020/1988 (OL L 302, 2021 8 26, p. 1).
      
      
         
            I PRIEDAS
            Įgyvendinimo reglamento (ES) 2020/761 III, IV, VIII, IX ir XII priedai iš dalies keičiami taip:
            
                        1)
                     
                     
                        III priedas iš dalies keičiamas taip:
                        
                                    a)
                                 
                                 
                                    tarifinės kvotos, kurios eilės numeris yra 09.4129, lentelė pakeičiama taip:
                                    
                                                i)
                                             
                                             
                                                eilutė „Tarifinės kvotos laikotarpio dalys“ pakeičiama taip:
                                                
                                                            „Tarifinės kvotos laikotarpio dalys
                                                            
                                                         
                                                         
                                                            Nuo sausio 1 d. iki rugsėjo 30 d.“
                                                         
                                                      
                                          
                                                ii)
                                             
                                             
                                                eilutė „Kiekis (kg)“ pakeičiama taip:
                                                
                                                            „Kiekis (kg)
                                                            
                                                         
                                                         
                                                            240 000  kg“
                                                         
                                                      
                                          
                              
                                    b)
                                 
                                 
                                    tarifinės kvotos, kurios eilės numeris yra 09.4168, lentelės eilutė „Kiekis (kg)“ pakeičiama taip:
                                    
                                                „Kiekis (kg)
                                                
                                             
                                             
                                                28 360 000  kg, padalyta taip:
                                                28 360 000  kg laikotarpio daliai nuo rugsėjo 1 d. iki rugsėjo 30 d.
                                                Perkėlimas iš ankstesnės laikotarpio dalies į laikotarpio dalį nuo spalio 1 d. iki gruodžio 31 d.“;
                                             
                                          
                              
                  
                        2)
                     
                     
                        IV priede tarifinės kvotos, kurios eilės numeris yra 09.4317, lentelės eilutėje „Kiekis (kg)“ nurodytas kiekis „4 961 000 kg“ pakeičiamas kiekiu „9 925 000 kg“;
                     
                  
                        3)
                     
                     
                        VIII priede tarifinės kvotos, kurios eilės numeris yra 09.4451, lentelės eilutėje „Kiekis (kg)“ nurodytas kiekis „2 481 000 kg“ pakeičiamas kiekiu „3 389 000 kg“;
                     
                  
                        4)
                     
                     
                        IX priedas iš dalies keičiamas taip:
                        
                                    a)
                                 
                                 
                                    tarifinės kvotos, kurios eilės numeris yra 09.4521, lentelės eilutėje „Kiekis (kg)“ nurodytas kiekis „3 711 000 kg“ pakeičiamas kiekiu „1 113 000 kg;
                                 
                              
                                    b)
                                 
                                 
                                    tarifinės kvotos, kurios eilės numeris yra 09.4522, lentelės eilutėje „Kiekis (kg)“ nurodytas kiekis „500 000 kg“ pakeičiamas kiekiu „150 000 kg“;
                                 
                              
                  
                        5)
                     
                     
                        XII priedas iš dalies keičiamas taip:
                        
                                    a)
                                 
                                 
                                    tarifinės kvotos, kurios eilės numeris yra 09.4213, lentelės eilutė „Licencijos paraiškoje ir licencijoje pateiktini specialieji įrašai“ pakeičiama taip:
                                    
                                                „Licencijos paraiškoje ir licencijoje pateiktini specialieji įrašai
                                                
                                             
                                             
                                                Licencijų 24 skiltyje pateikiamas įrašas „Nenaudojama produktams, kurių kilmės šalis yra Brazilija, Tailandas, Argentina ir Jungtinė Karalystė“
                                             
                                          
                              
                                    b)
                                 
                                 
                                    tarifinės kvotos, kurios eilės numeris yra 09.4412, lentelės eilutė „Licencijos paraiškoje ir licencijoje pateiktini specialieji įrašai“ pakeičiama taip:
                                    
                                                „Licencijos paraiškoje ir licencijoje pateiktini specialieji įrašai
                                                
                                             
                                             
                                                Licencijų 24 skiltyje pateikiamas įrašas „Nenaudojama produktams, kurių kilmės šalis yra Brazilija, Tailandas, Argentina ir Jungtinė Karalystė“
                                             
                                          
                              
                  
      
      
         
            II PRIEDAS
            Įgyvendinimo reglamento (ES) 2020/1988 I priedas iš dalies keičiamas taip:
            
                        (1)
                     
                     
                        skirsnyje „Javų sektoriaus tarifinės kvotos“ po tarifinės kvotos, kurios eilės numeris yra 09.0125, lentelės įterpiama ši tarifinės kvotos, kurios eilės numeris yra 09.0126, lentelė:
                        
                                    „Eilės numeris
                                    
                                 
                                 
                                    
                                       09.0126
                                    
                                 
                              
                                    
                                       Konkretus teisinis pagrindas
                                    
                                 
                                 
                                    Tarybos sprendimu (ES) 2021/1197  ((*)) sudarytas Europos Sąjungos ir Indonezijos Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusį su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos, pasirašymo Sąjungos vardu  ((**)).
                                 
                              
                                    
                                       Produkto apibūdinimas ir KN kodai
                                    
                                 
                                 
                                    Maniokai, dioskorėjos (Dioscorea spp.), kolokazijos (Colocasia spp.), ksantosomos (Xanthosoma spp.), marantos, salepai ir panašūs šakniavaisiai ir gumbavaisiai, turintys daug krakmolo
                                    ex 0714 10 00  (žr. Europos Bendrijų integruotuosius tarifus – TARIC kodus) kaip apibrėžta šio reglamento 7 straipsnyje
                                    0714 30 00 
                                    0714 40 00 
                                    0714 50 00 
                                    0714 90 20 
                                 
                              
                                    
                                       TARIC kodai
                                    
                                 
                                 
                                    0714100010 
                                    0714100099 
                                 
                              
                                    
                                       Kilmė
                                    
                                 
                                 
                                    Indonezija
                                 
                              
                                    
                                       Kiekis
                                    
                                 
                                 
                                    165 000 000  kg grynojo svorio
                                 
                              
                                    
                                       Tarifinės kvotos laikotarpis
                                    
                                 
                                 
                                    sausio 1 d. – gruodžio 31 d.
                                 
                              
                                    
                                       Tarifinės kvotos laikotarpio dalis
                                    
                                 
                                 
                                    Netaikoma
                                 
                              
                                    
                                       Kilmės įrodymas
                                    
                                 
                                 
                                    Kompetentingų institucijų pagal Įgyvendinimo reglamento (ES) 2015/2447 57 straipsnį išduotas kilmės sertifikatas
                                 
                              
                                    
                                       Muitas, taikomas kvotos neviršijantiems kiekiams
                                    
                                 
                                 
                                    6 % ad valorem
                                    
                                 
                              
                                    
                                       Pagal Deleguotojo reglamento (ES) 2020/1987 2 straipsnį pateiktinas užstatas
                                    
                                 
                                 
                                    Netaikoma
                                 
                              
                                    
                                       Specialieji reikalavimai
                                    
                                 
                                 
                                    Netaikoma
                                 
                              
                  
                        (2)
                     
                     
                        skirsnyje „Avienos ir ožkienos sektoriaus tarifinės kvotos“ tarifinių kvotų, kurių eilės numeriai yra 09.2105, 09.2106, 09.2012, lentelės eilutėje „Kiekis“ nurodytas kiekis „3 837 000 kg“ pakeičiamas kiekiu „5 851 000 kg“.
                     
                  
               ((*))  OL L 260, 2021 7 21, p. 3.
            
               ((**))  2021 m. liepos 13 d. Tarybos sprendimu (ES) 2021/1197 sudarytas Europos Sąjungos ir Indonezijos Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusį su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos (OL L 260, 2021 7 21, p. 1.“;